ເກົາຫລີໃຕ້ ແລະ ສະຫະລັດ ຮ່ວມຊ້ອມລົບ ປະຈໍາປີ (ສະໄລດ໌)
ເກົາຫລີ​ໃຕ້ ​ແລະ​ສະຫະລັດ ຫລາຍ​ກວ່າ 80,000 ຄົນ ຊ້ອມ​ລົບ Ulchi Freedom Guardian ຫລື Ulchi ຜູ້​ພິທັກ​​ເສລີພາບ ໄດ້​ເລີ້ມ​ຂຶ້ນໃນ​ວັນ​ຈັນ​ມື້​ນີ້
ເກົາຫລີໃຕ້ ແລະ ສະຫະລັດ ໄດ້ເລີ້ມຕົ້ນທໍາການຊ້ອມລົບປະ ຈໍາປີ ຮ່ວມກັນ ເພື່ອເຝິກແອບການປະສານງານກັນ ລະຫວ່າງ ພັນທະມິດທັງສອງ ໃນກໍລະນີ ເກີດມີການບຸກລຸກ ຈາກເກົາ ຫລີເໜືອ ເຖິງແມ່ນວ່າ ການຊ້ອມລົບ Ulchi Freedom Guardian ຫລື Ulchi ຜູ້ພິທັກເສລີພາບ ທີ່ໄດ້ເລີ້ມຂຶ້ນໃນວັນຈັນມື້ນີ້ ໂດຍສ່ວນ ໃຫຍ່ແລ້ວ ຈະດໍາເນີນ ການໂດຍທາງຄອມພິມເຕີກໍຕາມ ແຕ່ກໍພົວພັນທະຫານ ເກົາຫລີໃຕ້ ແລະສະຫະລັດ ຫລາຍກວ່າ 80,000 ຄົນ ຕາມປົກກະຕິແລ້ວ ກຸງພຽງຢາງ ກໍຄືເກົາຫລີເໜືອ ມັກຈະສະແດງປະຕິກິລິຍາຕອບຢ່າງໂກດແຄ້ນ ຕໍ່ການຊ້ອມລົບທາງທະຫານ ຢູ່ໃນເກົາຫລີໃຕ້ ໂດຍກ່າວ ວ່າ ເປັນການເຝິກ ຊ້ອມເພື່ອເຮັດສົງຄາມ ແຕ່ວ່າ ການຕອບໂຕ້ຄັ້ງນີ້ແມ່ນມິດງຽບ ໃນເວລາທີ່ຄວາມເຄ່ງຕຶງຢູ່ໃນແຫລມເກົາຫລີ ປະກົດວ່າກໍາລັງລຸດລົງ ເກົາຫລີເໜືອ ແລະເກົາຫລີໃຕ້ ໄດ້ຕົກລົງກັນອາທິດແລ້ວນີ້ ທີ່ຈະທໍາງານຮ່ວມກັນໄປສູ່ການໄຂ ເຂດອຸສາຫະກໍາຮ່ວມ Keasong ນັ້ນຄືນໃໝ່ ແລະ ໃນວັນອາທິດວານນີ້ ກຸງພຽງຢາງກໍໄດ້ຕົກລົງ ທີ່ຈະເຂົ້າຮ່ວມສົນທະນາ ເລື້ອງການເຕົ້າໂຮມຄອບຄົວ ທີ່ໄດ້ຖືກ ພັດພາກຈາກກັນໃນລະຫວ່າງ ສົງຄາມເກົາຫລີ